संयोग र इभाना टेबलटेनिस च्याम्पियन
ललितपुर–१६ वडाका संयोग कपालीले शनिबार लमजुङका विनेश खनियाँलाई ४–१ सेटले हराएर दोस्रो पूर्णशंकर श्रेष्ठ राष्ट्रव्यापी अन्तरवडा टेबलटेनिसको पुरुष एकलको उपाधि जितेका छन् ।
काठमाडौं — ललितपुर–१६ वडाका संयोग कपालीले शनिबार लमजुङका विनेश खनियाँलाई ४–१ सेटले हराएर दोस्रो पूर्णशंकर श्रेष्ठ राष्ट्रव्यापी अन्तरवडा टेबलटेनिसको पुरुष एकलको उपाधि जितेका छन् ।लैनचौरस्थित राष्ट्रिय टेबलटेनिस प्रशिक्षण केन्द्रमा भएको फाइनलमा संयोगले विनेशलाई ११–१, १३–११, १६–१८, ११–९, ११–३ ले हराए ।स्पिन इभेन्ट्सद्वारा आयोजित प्रतियोगिताअन्तर्गत महिला एकलमा ललितपुर वडा–१२ की इभाना थापामगरले संखुवासभाकी वियन्का राईलाई ११–८, ११–७, ११–३, ८–११, ९–११, ११–५ ले हराएर उपाधि जितिन् । प्रतियोगितामा रनिङ सील्ड ललितपुर–११ वडाले हात पार्‍यो ।